  มาธุระที่ศิริราช มื้อเที่ยงเพื่อนพามาทานร้านครัวสุวรรณา อยู่บนชั้น 2 ด้านล่างเป็นร้านซูชิอรทัยเจ้าดัง ส่วนร้านนี้ก็ดังเช่นกันค่ะ มีขายทั้งอาหารไทยอาหารเวียดนามพวกแหนมเนือง มื้อนี้เรามาทานกัน 3 คน สั่งมาดังนี้ค่ะ
- แกงเผ็ดเป็ดย่าง น้ำแกงเข้มข้นมาก ใส่สัปปะรดด้วย เนื้อเป็ดนุ่มดีใช้ได้ค่ะ
- ตำไทย จานนี้เราเฉยๆ
- ปลากระพงน้ำตก เอาปลาไปทอดทั้งตัว แล้วใส่เครื่องปรุงน้ำตกมา รสชาติจัดจ้านดีค่ะ ราคาสูงพอสมควร
- ปอเปี๊ยะทอด จานนี้ผิดหวังอ่ะ ทอดมาไหม้เลย อันที่ไม่ไหม้รสชาติดีค่ะ ไส้มาเต็ม 
มื้อนี้หมดไป 600 กว่าบาทค่ะ ก็ถือว่าเป็นอีกตัวเลือกหนึ่งที่ดีของคนที่มาแถวนี้นะคะ ลองดูกันได้ ????